open-index/open-wikipedia-markdown huggingface dataset:
திருமலை (திரைப்படம்)

***திருமலை*** (*Thirumalai*) என்பது 2003ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் இரமணாவின் இயக்கத்திலும் திரைக்கதையிலும் விஜய்யை முதன்மைக் கதைமாந்தராகக் கொண்டு வெளிவந்துள்ளது. தெலுங்கில் கௌரி என்ற பெயரில் இத்திரைப்படம் 2004இல் மீண்டும் உருவாக்கப்பட்டது.

## நடிகர்கள்

## பாடல்கள்
இத்திரைப்படத்திற்கு வித்யாசாகர் இசையமைத்திருந்தார். ஐந்து பாடல்களைக் கொண்ட ஒலிப்பதிவு 2002 திசம்பர் 6 அன்று வெளியிடப்பட்டது. பாடல்கள் நல்ல வரவேற்பைப் பெற்றது.

## மேற்கோள்கள்

பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஜோதிகா நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:சுவிட்சர்லாந்தில் படமாக்கப்பட்ட திரைப்படங்கள்
எஃப் ஏ கோப்பை

**கால்பந்து கூட்டமைப்பு சவால் கோப்பை**, அல்லது பொதுவாக **எஃப் ஏ கோப்பை**(*FA Cup*), இங்கிலாந்தில் நடத்தப்பெறும் கோப்பைப் பந்தயமாகும்.  இதுவே உலகிலேயே மிகப் பழமையான கால்பந்து சங்க போட்டியாகும்.  இது போட்டியை நடத்தும் அமைப்பின் பெயரால், அழைக்கப்பெறுகிறது.  இது பொதுவாக ஆடவர் போட்டியையே குறிக்கிறது. எனினும் மகளிருக்கும் இதே பெயரில் போட்டி நடைபெறுகிறது.

முதன் முதலாக 1871-72 பருவத்தில் எஃப் ஏ கோப்பைக்கான போட்டி நடைபெற்றது.  இதில் இங்கிலாந்து மற்றும் வேல்சு கால்பந்து கூட்டமைப்புகளுக்குள் வரும் அனைத்து கால்பந்து கழகங்களும் பங்குபெறலாம்.

இக்கோப்பையின் தற்போதைய வெற்றியாளர்கள் *[[செல்சீ எஃப்.சி.|செல்சீ]]* ஆவர்.  இவர்கள் 2012 இறுதியாட்டத்தில் லிவர்பூலை 2-1 என்ற கணக்கில் வென்று வாகை சூடினர்.  இது அவர்களது 7-வது எஃப் ஏ கோப்பையாகும்.  மேலும் கடந்த ஆறு ஆண்டுகளில் நான்காவதாகும்.

பகுப்பு:ஐரோப்பாவில் காற்பந்துப் போட்டிகள்
பகுப்பு:இங்கிலாந்தில் விளையாட்டு
அகமது சபீக்

**அகமது மொகமது சஃபீக் ** (*Ahmed Mohamed Shafik*, ; பிறப்பு: நவம்பர் 1941) ஓர் எகிப்திய அரசியல்வாதி. மூத்த எகிப்திய வான்படைத் தளபதியாக  இருந்து பின்னர் வான் போக்குவரத்து அமைச்சராகவும்  எகிப்திய பிரதமராகவும் பொறுப்பு வகித்தவர். சனவரி 31, 2011 முதல் மார்ச்சு 3, 2011 வரை 33 நாட்களுக்குப் பிரதமராகப் பணியாற்றினார்.

தனது பணி வாழ்வை சண்டை வானூர்தி ஓட்டுனராகத் துவங்கி அணி, பிரிவு மற்றும் தள தலைவராக முன்னேறினார். 1996 முதல் 2002 வரை எகிப்திய வான்படையின் தளபதியாக விளங்கினார்; *ஏர் மார்ஷல்* என்ற  தரநிலையை எட்டினார்.  பணி ஓய்விற்குப் பின்னர் எகிப்திய அரசில் 2002 முதல் 2011 வரை வான் போக்குவரத்து அமைச்சராகப் பணியாற்றினார்.

2011 எகிப்திய புரட்சியை அடுத்து சனவரி 31, 2011இல் குடியரசுத் தலைவர் ஓசுனி முபாரக் சபீக்கை  பிரதமராக நியமித்தார். தொலைக்காட்சி அரட்டை நிகழ்ச்சி ஒன்றில் முதன்மையான எகிப்திய எழுத்தாளர் ஒருவர் அவரை முபாரக் அரசின் எச்சமே எனக் குற்றம் சாட்டியதை அடுத்து ஒரு மாதமே அந்தப் பதவியில் இருந்த சபீக் மார்ச்சு 3, 2011இல் பதவி விலகினார்.

நவம்பர் 2011இல் சபீக் எகிப்திய குடியரசுத் தலைவர் தேர்தலில் போட்டியிடுவதாக அறிவித்தார். இவரை முந்தைய ஆட்சியின் நீட்சியாகக் கருதிய பலரால் இந்த அறிவிப்பு கண்டிக்கப்பட்டது. தேர்தல் கூட்டமொன்றில் இவர் மீது காலணி வீசப்பட்டது. இசுலாமிய மதவாத அரசியல்வாதிகளுக்கு எதிராக இவருக்கு எகிப்தின் கிறித்தவ சிறுபான்மையினர் ஆதரவளித்தனர்.

மே 2012இல் நடந்த முதற்கட்ட தேர்தலில் முசுலிம் சகோதரத்துவம் சார்ந்த மொகமது மோர்சியும் சபீக்கும் முன்னணியில் தேர்வாயுள்ளனர். சூன்,2012இல் நடைபெறும் இரண்டாம் கட்ட தேர்தலில் இந்த இருவருக்கும் இடையே தெரிவு நடைபெறவுள்ளது.

## மேற்கோள்கள்

## External links

* Air Force Commander  of the Egyptian Armed Forces
* Ahmed Shafik: Tough , *[[Al-Ahram Weekly]]*, 10–16 February 2011
* http://cnnpressroom.blogs.cnn.com/2011/02/06/egyptian-prime-minister-ahmed-shafiq-on-cnns-state-of-the-union/ Egyptian Prime Minister Ahmed Shafiq on CNN's "State of the Union"

பகுப்பு:1941 பிறப்புகள்
பகுப்பு:வாழும் மக்கள்
பகுப்பு:எகிப்திய அரசியல்வாதிகள்
போரிசு கெல்பண்ட்

**போரிசு அப்ரமோவிச் கெல்பண்ட்** (*Boris Abramovich Gelfand*, பிறப்பு: மின்ஸ்க், உருசியா, 24 சூன் 1968) உருசியாவில் பிறந்த இசுரேலிய சதுரங்க கிராண்ட் மாஸ்டர் ஆவார். 2009ஆம் ஆண்டு  உலக சதுரங்கக் கோப்பையை வென்றுள்ளார். 1998ஆம் ஆண்டில் இசுரேலிற்கு குடிபெயர்ந்த கெல்பண்ட் இசுரேலின்  சதுரங்க தரவரிசையில் முதலாவதாக உள்ளார்.

## மேற்கோள்கள்

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:இசுரேலிய சதுரங்க வீரர்கள்
பகுப்பு:உருசிய சதுரங்க வீரர்கள்
பகுப்பு:சதுரங்கப் பேராதன்கள்
ஆனந்த மாலை

**ஆனந்த மாலை** என்னும்நூல் வீரை கவிராச பண்டிதர் என்பரால் இயற்றப்பட்ட நூல்களில் ஒன்று. 
காலம் 16-ஆம் நூற்றாண்டு. 
இந்த நூலில் நாலடி விருத்தங்கள் 26 உள்ளன. 
அவை ஒவ்வொன்றும் ‘ஆனந்த நாயகமே’ என்னும் தொடரில் முடிகிறது. 

*நூலின் 26-வது பாடலில் நூலாசிரியர் பெயர் குறிப்பிடப்பட்டுள்ளது. 

பாடலமைதி – எடுத்துக்காட்டு
:நீதித் தனிக்கடலே நீ வருந்தப் பல்லுயிரைப்
:பேதித் தறுசமயப் பித்தேற்ற வேண்டிற்றோ
:சோதிக் கடவுளர்க்கும்  தொல்மறைக்கும் எட்டாத
:ஆதித் தனிப்பொருளே ஆனந்த நாயகமே

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005

பகுப்பு:16 ஆம் நூற்றாண்டுத் தமிழ் நூல்கள்
வீரை கவிராச பண்டிதர்

**வீரை கவிராச பண்டிதர்** 12-ஆம் நூற்றாண்டில் வாழ்ந்த புலவர். வடமொழியிலும், தென்மொழியிலும் வல்லவர்.

இவர் பாண்டிய நாட்டின் பிரிவான சேதுநாட்டில் உள்ள ‘வீரசோழன்’ என்னும் ஊரில் பிறந்தவர். இந்த ஊர் ‘வீரை’ என மரூஉ மொழியால் வழங்கப்படும்.

வேப்பத்தூரில் வாழ்ந்த ‘சோழிய பிராமணர்’ பல தலைமுறைகளாகப் பெரும் பண்டிதர்களாக விளங்கினர். இவர்கள் வீரைக்கு வந்து குடியேறினர்.  அவர்களில் ஒருவர்தான் இந்த நூலாசிரியர்.

இவரது இயற்பெயர் தெரியவில்லை. 
நாம் வழங்கும் பெயர் இவரது பட்டப்பெயர். 
*கன்னலஞ்சிலை வேள் எனும் கவிராச பண்டிதர் – என இவர், இவர் இயற்றிய சௌந்தரிய லகரி நூலில் குறிப்பிடப்படுகிறார்.

நூல்கள்
*சௌந்தரிய லகரி (மொழிபெயர்ப்பு நூல்)
*ஆனந்த மாலை
*வராகி மாலை
*கலைஞான தீபம்

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005

பகுப்பு:தமிழ்ப் புலவர்கள்
முகம்மது முர்சி

**முகம்மது முர்சி** (*Mohamed Morsi*, , 8 ஆகத்து 1951 – 17 சூன் 2019) ஓர் எகிப்திய அரசியல்வாதி. இவர் எகிப்தின் ஐந்தாவது அரசுத்தலைவராக 2012 முதல் 2013 வரை இருந்துள்ளார். 2013 சூன் மாதத்தில் எகிப்தில் இடம்பெற்ற போராட்டங்களை அடுத்து இராணுவப் புரட்சி ஒன்றில் இவர் இராணுவத் தலைவர் அப்துல் பத்தா அல்-சிசியினால் பதவியில் இருந்து அகற்றப்பட்டார்.

இவர் தனது அரசுத்தலைவர் பதவிக் காலத்தில், அரசியலமைப்பைத் தற்காலிகமாக மாற்றி அமைத்தார். இதன் மூலம் அரசுத்தலைவருக்கு முழுமையான அதிகாரங்கள் வழங்கப்பட்டு, நீதிமன்ற ஒப்புதல் இன்றி சட்டமியற்றும் அதிகாரம் வழங்கப்பட்டது. 2013 சூன் 30 இல் அரசுத்தலைவரைப் பதவி விலகக்கோரி நாடெங்கும் போராட்டங்கள் வெடித்தன. இதனையடுத்து, போராட்டக்காரர்களின் கோரிக்கைகளுக்குப் பதிலளிக்கவும், அரசியல் பிரச்சினைகளை முடிவுக்குக் கொண்டு வரவும் வேண்டி மூர்சிக்கு இராணுவத்தினரால் 48 மணி நேரக் கெடு விதிக்கப்பட்டது. சூலை 3 ஆம் நாள் பாதுகாப்பு அமைச்சர் அப்துல் பத்தா அல்-சிசி, எதிர்க்கட்சித் தலைவர் முகம்மது அல்-பராதிய் ஆகியோர் தலைமையிலான இராணுவப் புரட்சிக் குழு கூடி மூர்சியைப் பதவியில் இருந்து அகற்றியது. இராணுவம் அரசியலமைப்புச் சட்டத்தை இடைநிறுத்தி, அரசியலமைப்பு நீதிமன்றத் தலைவர் அட்லி மன்சூரை இடைக்காலத் தலைவராக அறிவித்தது. இராணுவப் புரட்சிக்கு எதிராக மூர்சிக்கு ஆதரவான முசுலிம் சகோதரத்துவம் ஆர்ப்பாட்டங்களில் இறங்கியது. இவ்வார்ப்பாட்டங்களில் 817 பொதுமக்கள் கொல்லப்பட்டனர். இப்படுகொலைகளுக்கு எதிர்ப்புத் தெரிவித்து எதிர்க்கட்சித் தலைவர் அல்-பராதி பதவி விலகினார்.

மூர்சி மீதான விசாரணைகளை அடுத்து அவருக்கு மரணதண்டனைத் தீர்ப்பு வழங்கப்பட்டது. 2016 நவம்பரில் இவரது மரணதண்டனை ரத்துச் செய்யப்பட்டு, விசாரணைகள் மீண்டும் ஆரம்பமாயின. 2019 சூன் 17 அன்று இடம்பெற்ற நீதிமன்ற விசாரணையின் போது, மூர்சி காலமானார்.

## மேற்கோள்கள்

பகுப்பு:எகிப்திய அரசியல்வாதிகள்
பகுப்பு:எகிப்திய அரசுத்தலைவர்கள்
பகுப்பு:1951 பிறப்புகள்
பகுப்பு:2019 இறப்புகள்
பகுப்பு:21-ஆம் நூற்றாண்டு குற்றவாளிகள்
வராகி மாலை

**வராகி மாலை** என்னும் நூல் வீரை கவிராச பண்டிதர் என்பவரால் இயற்றப்பட்டது. காலம் 16-ஆம் நூற்றாண்டு. 

சிவனின் பாகம் சக்தி. சக்தியை ஏழு கூறுகளாகப் பகுத்துப் பார்ப்பது உண்டு. 
*அபிராமி, நாராயணி, இந்திராணி, கௌமாரி, வாராகி, துர்க்கை, காளி
இவர்களில் வாராகி என்பவளை இந்த நூல் வராகி என்கிறது. 
வராகி உடலுக்கு ஆற்றல் தரும் தெய்வம். 

இந்த நூலில் 32 கட்டளைக்கலித்துறைப் பாடல்கள் உள்ளன. 
*பகைவனை அழிக்கும் உத்திகளான வசியம், தம்பனம், மோகனம், ஆகருடணம், உச்சாடனம் போன்றவற்றிற்கு இதில் பாடல்கள் உள்ளன. 

பகைவனுக்குக் கொடுமையான தண்டனை வழங்குக எனக் கேட்டுக்கொள்ளும் 10 பாடல்கள் இதில் பிற்காலத்தில் மேலும் சேர்க்கப்பட்டுள்ளன. 

பாடல்கள் சிறந்த நடையில் அமைந்துள்ளன.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005

பகுப்பு:16 ஆம் நூற்றாண்டுத் தமிழ் நூல்கள்
கால்பந்து கூட்டிணைவுக் கோப்பை

**கால்பந்து கூட்டிணைவுக் கோப்பை** (Football League Cup), அல்லது பொதுவாக அறியப்படும் *கூட்டிணைவுக் கோப்பை* (League Cup), ஆனது இங்கிலாந்தின் கால்பந்து கூட்டமைப்புப் போட்டியாகும். எஃப் ஏ கோப்பையைப் போன்றே இதுவும் *தோற்றால் வெளியே* (ஒற்றை வெளியேற்றம்) முறையில் நடத்தப்படுகிறது. ஆனால் எஃப் ஏ கோப்பையைப் போலன்றி, 2008-09 பருவத்தில் 762 அணிகள் பங்குபெற்றன, இதில் 92 அணிகள் மட்டுமே பங்கேற்கும் - 20 முதன்மை கூட்டிணைவு அணிகளும், இப்போட்டியை நடத்தும் கால்பந்து கூட்டிணைவிலிருந்து 72 அணிகளும் பங்கேற்கும்.
மேலும் எஃப் ஏ கோப்பையைப் போலன்றி, இதன் அரையிறுதிப் போட்டிகள் இரண்டு கட்டங்களில் நடைபெறுகிறது. அதில் வெற்றிபெறுவோர், கூட்டிணைவு அட்டவணைப்படி யூஈஎஃப்ஏ வாகையர் கூட்டிணைவுக்கு தகுதிபெறவில்லையெனில், யூஈஎஃப்ஏ யூரோப்பா கூட்டிணைவுக்குத் தகுதிபெறுவர். அங்ஙனம் அரையிறுதியில் வெற்றிபெற்றவர் யூஈஎஃப்ஏ வாகையர் கூட்டிணைவுக்கு தகுதிபெற்றிருந்தால், ஐரோப்பியப் போட்டிகளுக்குத் தகுதிபெறாமல் கூட்டிணைவுப் பட்டியலில் உயர் நிலையில் இருப்பவர், ஐரோப்பிய போட்டிக்குத் தகுதிபெற்றவராகிவிடுவர். கால்பந்து கூட்டிணைவுக் கோப்பையின் நடப்பு வாகையர் லிவர்பூல் கால்பந்து கழகத்தினராவர்.

பகுப்பு:ஐரோப்பாவில் காற்பந்துப் போட்டிகள்
பகுப்பு:இங்கிலாந்தில் விளையாட்டு
ஐரோப்பிய கால்பந்தாட்டப் போட்டி

**யூஈஎஃப்ஏ ஐரோப்பிய கால்பந்தாட்டப் போட்டி** (*UEFA European Football Championship*)  ஐரோப்பிய கால்பந்து சங்கங்களின் ஒன்றியம் கட்டுப்பாட்டில்  ஐரோப்பிய தேசிய ஆண்கள் அணிகளுக்கிடையே  நடத்தப்படும் சங்க கால்பந்தாட்ட போட்டி ஆகும்.  1960ஆம் ஆண்டு முதல் நான்கு ஆண்டுகளுக்கு ஒருமுறை நடைபெறுகிறது. காற்பந்து உலகக்கோப்பையின் நான்காண்டு இடைவெளியின் நடுவில் அமையுமாறு ஒருங்கிணைக்கப்படுகிறது.  துவக்கத்தில் இந்தப் போட்டி **யூஈஎஃப்ஏ ஐரோப்பிய நாடுகள் கோப்பை** என அழைக்கப்பட்டு வந்தது. 1968ஆம் ஆண்டு முதல் தற்போதைய பெயருக்கு மாற்றப்பட்டது. 1996ஆம் ஆண்டு போட்டிகளிலிருந்து குறிப்பிட்ட ஆண்டுப் போட்டிகள் "யூரோ 2012" என்ற வடிவில் பொருத்தமான ஆண்டுடன் அழைக்கப்படலாயின.

போட்டிகளுக்கு முன்னதாக அனைத்து அணிகளும் (ஏற்று நடத்தும் நாட்டின் அணி நீங்கலாக) தகுதிச் சுற்றில் பங்கேற்கின்றன. இந்தப் போட்டியில் வென்றவர்கள் பிபா நடத்தும் அடுத்த பிபா கூட்டமைப்பு கோப்பைப் போட்டியில் பங்கேற்க தகுதி பெறுகிறது;   இருப்பினும் பங்கேற்பது கட்டாயமல்ல.

இதுவரை நடந்துள்ள 13 ஐரோப்பிய கால்பதாட்டப் போட்டிகளில் ஒன்பது வெவ்வேறான நாடுகள் வென்றுள்ளன. செருமனி நாட்டின் தேசிய அணி ஆறு இறுதியாட்டங்களில் பங்கேற்று மூன்று முறை வென்றுள்ளது.  பிரான்சு மற்றும் இசுப்பானிய நாட்டு அணிகள் தலா இரண்டு முறை வென்றுள்ளன. ஒரு முறை மட்டுமே வென்ற மற்ற நாடுகள்:  இத்தாலி, செக்கோசுலோவேக்கியா, நெதர்லாந்து, டென்மார்க், கிரீசு மற்றும்   சோவியத் ஒன்றியம்

கடைசியாக நடந்த யூரோ 2008ஐ சுவிட்சர்லாந்தும்  ஆத்திரியாவும் இணைந்து 2008இல் நடத்தின. இதில் இசுப்பானிய அணி செருமானிய அணியை 1-0 என்ற கணக்கில் வென்றது. அடுத்த ஐரோப்பிய கால்பந்தாட்டப் போட்டியை போலந்தும்  உக்ரைனும் இணைந்து 2012ஆம் ஆண்டு சூன் 8, முதல் சூலை 1 வரை நடத்த உள்ளன.
## மேற்கோள்கள்


## வெளி இணைப்புகள்
* UEFA EURO official site at *uefa.com*.
* UEFA EURO – History at *uefa.com*.
பக்க விளைபொருள்

யாதாயினுமொரு பொருளின் உற்பத்திச் செயன்முறையின் போது அல்லது ஒரு வேதியியல் தாக்கச்செயற்பாட்டின் போது அதன் இடைநடுவில் அல்லது முடிவில் தோன்றும் முதன்மை உற்பத்திப்பொருள் அல்லாத ஏனைய விளைபொருள்கள் **பக்கவிளைபொருள்கள்** எனப்படும்.  பக்கவிளைபொருள்கள் பயன்பாடுடையாதாகவோ, சந்தைப் பெறுமதி கொண்டதாகவோ அல்லது பயனற்ற கழிவாகவோ இருக்கலாம்.

அனைத்துலக சக்தி முகவரகம (International Energy Agency) வாழ்க்கை வட்டப் பகுப்பாய்வு வரைவிலக்கணத்தில் பின்வரும் விடயங்களைக் குறிப்பிடுகின்றது.
:... முதன்மை உற்பத்தி, துணை உற்பத்தி (முதன்மை உற்பத்திக்கு நிகரான வருமானத்தை தருவது) பக்கவிளைபொருள் (சிறிதளவு வருமானத்தைத் தருவது), கழிவு உற்பத்தி (மிகச்சிறிய வருமானம் அல்லது வருமானம் தராதது).

## சில பக்க விளைபொருள்கள்
### விலங்கு மூலம்

: குருதி உணவு- விலங்குகள் அறுக்கும் மடுவங்களில் உற்பத்தியாக்கப்படுவது.
: இறக்கைகள்- கோழி முதலான பறவைகள் அறுக்கப்படுதல்    
: விலங்கு உரம்- விலங்கு வளர்ப்பின் போது
### தாவர மூலங்கள்
:குருனல், தவிடு - தானியங்கள் உமி நீக்கப்படும் போது
:வைக்கோல்- தானிய அறுவடையின் போது
   

## மேற்கோள்கள்

பகுப்பு:உற்பத்தி
விடுதலை மற்றும் நீதிக் கட்சி

**விடுதலை மற்றும் நீதிக் கட்சி ** (*Freedom and Justice Party* , **FJP**,  , *Ḥizb Al-Ḥurriya wa Al-’Adala*) எகிப்து நாட்டிலுள்ள ஓர் இசுலாமிய அரசியல் கட்சி ஆகும். இந்தக் கட்சி பொதுவாக தன்னாட்சியுடன் செயல்பட்டாலும்  எகிப்தின் முசுலிம் சகோதரத்துவத்துடன் நெருங்கியத் தொடர்பு கொண்டது. 2011 எகிப்திய புரட்சியை அடுத்து இக்கட்சி உருவானது. இதன் தலைவராக உள்ள முகம்மது முர்சி 2012 எகிப்துக் குடியரசுத் தலைவர் தேர்தலில் போட்டியிட்டு முதற்கட்டத்தில் தகுதி பெற்றுள்ளார்.

## மேற்கோள்கள்


## வெளி இணைப்புகள்
* Ikhwan Online (Arabic)
* Ikhwan Web (English)

பகுப்பு:எகிப்திய அரசியல் கட்சிகள்
நாடுகளின் வெளிக்கடன் பட்டியல்

**நாடுகளின் வெளிக்கடன் பட்டியல்** நாடுகளின் வெளிக்கடனுக்கும் அதன் மொத்த உள்நாட்டு உற்பத்திக்கும் உள்ள விகிதங்களை விளக்கும் பட்டியல்.

## இவற்றையும் பார்க்க
*நாடுகளின் பொதுக் கடன் பட்டியல்

## மேற்கோள்கள்

## வெளியிணைப்புகள்
*instrument.html www.jedh.org - Gross external debt (Joint External Debt Hub)
* https://www.cia.gov/library/publications/the-world-factbook/rankorder/2079rank.html 

பகுப்பு:வணிகம் தொடர்பான பட்டியல்கள்
பழனி. பெரியசாமி

முனைவர் **பழனி. பெரியசாமி** தமிழகத் தொழிலதிபர். நாமக்கல் மாவட்டம் முத்துகாபட்டியை சேர்ந்த இவர், பிஜிபி குழுமத்தின் அதிபர் ஆவார். 2011-2012 ஆண்டின் பத்மஸ்ரீ ம.பொ.சி விருந்தினை பெற்றார்.

## ஆரம்ப வாழ்க்கை
* தந்தை - பழனிக்கவுண்டர்
* தாய் - பழனியம்மாள்
### கல்விப்பணி
* துணைப் பேராசிரியர் கோவை பி.எஸ்.ஜி கலைக் கல்லூரி 1962-1963
* பேராசிரியர்,  பாண்டிச்சேரி தாகூர் கலைக் கல்லூரி 1963-1967
## பிஜிபி குழும தொழில் நிறுவனங்கள்
* தரணி சக்கரை மற்றும் வேதியியல் நிறுவனம், வாசுதேவநல்லூர், போளூர் மற்றும் கள்ளக்குறிச்சி.

## கல்வி நிறுவனங்கள்
*பிஜிபி மெட்ரிகுலேசன் மேல்நிலைப் பள்ளி
*பிஜிபி பொறியியல் மற்றும் தொழில்நுட்பக் கல்லூரி
*பிஜிபி பாலிடெக்னிக்
*பிஜிபி கல்வியியல் கல்லூரி
*தரணி மெட்ரிகுலேசன் மேல்நிலைப்பள்ளி
*பிஜிபி இண்டஸ்டிரியஸ் டெக்னிக் இன்ஸ்டிட்யூட்

## விடுதி
* சென்னை லி ராயல் மெரிடியன் ஓட்டல்
* லி மெரிடியன் கோயம்புத்தூர்

## மேற்கோள்கள்


## வெளி இணைப்புகள்
* http://www.dharanisugars.in/
* http://www.leroyalmeridien-chennai.com/
* http://www.pgpedu.ac.in/ 
* தன்னம்பிக்கை 
* http://www.silambuselvar.com/tamil/blog/?p=71 

பகுப்பு:தமிழகத் தொழிலதிபர்கள்
பகுப்பு:வாழும் மக்கள்
ஸ்ரீவில்லிபுத்தூர் வனவிலங்கு சரணாலயம்

**ஸ்ரீவில்லிபுத்தூர் வனவிலங்கு சரணாலயம்** மேற்குத் தமிழ்நாட்டில் 480 சதுரகிலோ மீட்டர் பரப்பளவில் அமைந்துள்ளது. இதனை **நரைத்த அணில் வனவிலங்கு சரணாலயம்** என்றும் அழைப்பர். நரை அண‍ில் எனப்படும் மலை அணில் வகையைப் பாதுகாக்க 1989இல் துவக்கப்பட்டது. 8 பிப்ரவரி 2021 முதல் ஸ்ரீவில்லிபுத்தூர் வனவிலங்கு சரணாலயத்தை புதிய சிறீவில்லிபுத்தூர் மேகமலை புலிகள் காப்பகத்துடன் இணைக்கப்பட்டது.



## அமைவிடம்
இவ் உய்விடம் விருதுநகர், மதுரை மாவட்டம், மேற்குப் பகுதியில் 480 சதுர கி.மீ. பரப்பளவில் அமைந்துள்ளது. இவ்உய்வகத்தின் மேற்கில் கேரளத்தின் பெரியாறு புலிகள் காப்பகமும், வடமேற்கில் மேகமலை காப்புக்காடும்,கிழக்கில் சிவகிரி காப்புக்காடும் சூழ்ந்துள்ளன.

## பேணுதல்
இந்த சரணாலயத்தைப் பாதுகாக்க இடையூறாக இருப்பவை மனித ஆக்கிரமிப்பு, கால்நடைகளை வனப்பகுதியில் மேய்த்தல் மற்றும் காட்டுத்தீ ஆகியவையாகும். இதனுள் அமைந்துள்ள சில ஆன்மீக தலங்களுக்கு பல ஆயிரம் பக்தர்கள் வருகின்றனர். இங்கு வேட்டையாடுதல் தடுக்கப்பட்டதால் சாம்பல் நிற அணில்களில் எண்ணிக்கை அதிகரித்துள்ளது.

## புலிகளின் நடமாட்டம்
இங்கு புலிகளின் நடமாட்டம் அதிகரித்ததால் இதனைப் புலிகள் சரணாலயமாக மத்திய அரசால் அறிவிக்கப்பட்டு விட்டது.

## உயிரினங்கள்
இங்கு நரை அணில், யானை, வேங்கைப் புலி, சிறுத்தை, வரையாடு, கடமான் அல்லது மிளா, கேளையாடு, முள்ளம்பன்றி, சோலைமந்தி, நீலகிரி கருமந்தி, வெள்ளை மந்தி, தேவாங்கு உள்ளிட்ட பல வகை பாலூட்டிகள் இருந்தாளும், இங்குத் தென்படும் நரை அணிலே இந்த உய்விடத்தின் சிறப்பு. 220 வகை பறவையினங்கள் இங்கே பதிவு செய்யப்பட்டுள்ளன. இவற்றில் 14 வகை ஓரிடவாழ்விகள் ஆகும்.
## இதனையும் காண்க
* சிறீவில்லிபுத்தூர் மேகமலை புலிகள் காப்பகம்
## மேற்கோள்கள்


பகுப்பு:தமிழ்நாட்டில் உள்ள காட்டுயிர் காப்பகங்கள்
பகுப்பு:இந்திய காட்டுயிர் காப்பகங்கள்
பகுப்பு:தமிழ்நாட்டுச் சுற்றுலா மையங்கள்
இந்தியத் திரைப்பட நடிகர்கள் பட்டியல்

இந்தியத் திரைப்படத்துறை நடிகர்களின் பட்டியல்

## அ-ஔ
* அக்சய் கண்ணா
* அக்சே குமார்
* அகினேனி நாகார்ஜூனா
* அசோக் குமார்
* அபிஷேக் பச்சன்
* அமிதாப் பச்சன்
* அர்ஜூன் ராம்பால்
* அனில் கபூர்
* அஜய் தேவ்கான்
* அஜித் குமார்
* ஆமிர் கான்
* ஆர்யா
* இம்ரான் கான் (நடிகர்)
* இம்ரான் ஹாஷ்மி
* இர்ஃபான் கான்
* என். எஸ். கிருஷ்ணன்
* என். டி. ராமராவ்
* எஸ். பி. பாலசுப்பிரமணியம்

## க
* கபீர் பேடி
* கமல்ஹாசன்
* கரண் சிங் குரோவர்
* கார்த்திக் சிவகுமார்
* கார்த்திக்
* கிரிஷ் கர்னாட்
* கிருத்திக் ரோஷன்
* கோவிந்தா

## ச
* சசி கபூர்
* சஞ்சய் தத்
* சந்தானம்
* சந்திரபாபு
* சம்மி கபூர்
* சரத்குமார்
* சல்மான் கான்
* சன்னி தியோல்
* சாய்குமார்
* சார்லி
* சாருக் கான்
* சித்தார்த்
* சிபிராஜ்
* சிம்ரன்
* சிரஞ்சீவி (நடிகர்)
* சிரேயா சரன்
* சிலம்பரசன்
* சிவகுமார்
* சிவாஜி கணேசன்
* சுரேஷ் கோபி
* சுரேஷ் ஜோக்கிம்
* சுனில் தத்
* சூர்யா
* சைஃப் அலி கான்
* சோபனா
* சோ ராமசாமி

## த
* தனுஷ்
* தியாகராஜ பாகவதர்
* திலிப் குமார்
* தேவ் ஆனந்த்

## ந
* நசிருதீன் ஷா
* நரேன்
* நாகேஷ்
* நாசர்
* நானா படேகர்
* நீல் நிதின் முகேஷ்

## ப
* பர்கான் அக்தார்
* பெரோஸ் கான்
* பசுபதி
* பரத்
* பாரதிராஜா
* பிரகாஷ் ராஜ்
* பிரசாந்த்
* பிரபுதேவா
* பிரபு
* பெரிய கருப்புத் தேவர்

## ம
* மகேஷ் பாபு
* மணிவண்ணன்
* மம்முட்டி
* மலேசியா வாசுதேவன்
* மன்னா தே
* ம. கோ. இராமச்சந்திரன்
* மாதவன்
* மா. நா. நம்பியார்
* மிதுன் சக்கரவர்த்தி
* முக்கேஷ் கண்ணா
* முரளி (மலையாள நடிகர்)
* மோகன்லால்

## ர
* ரஜினிகாந்த
* ரவிச்சந்திரன்
* ரன்பீர் கபூர்
* ராகுல் போஸ்
* ராஜ்குமார்
* ராஜ் கபூர்
* ரிசி கபூர்

## வ
* வடிவேலு (நடிகர்)
* விவேக் ஒபரோய்
* விவேக்
* வினய் பாடக்
* வினோத் கண்ணா
* விஜய்
* விஜயகாந்த்
* விஜயகுமார்
* விஷ்ணுவர்தன்
* விஷால்

## ஜ
* ஜான் ஆபிரகாம்
* ஜெமினி கணேசன்
* ஜெய்சங்கர்
* ஜெயம் ரவி

## ஸ
* ஸ்ரீகாந்த்
* ஸ்ரேயாஸ் தள்படே

## ஷ
* ஷங்கர்
* ஷாஹித் கபூர்

## மேற்கோள்கள்
வயநாடு காட்டுயிர் காப்பகம்

**வயநாடு காட்டுயிர் காப்பகம்** இந்தியாவின் கேரள மாநிலத்தில் வயநாடு பகுதியில் உள்ள ஒரு காட்டுயிர் காப்பகம். இது மைசூரில் இருந்து சுல்த்தான் பத்தேரி செல்லும் வழியில் உள்ளது. வயநாடு காட்டுயிர் காப்பகமே கேரள மாநிலத்தின் இரண்டாவது பெரிய காப்பகம். இது *முத்தங்கா காட்டுயிர் காப்பகம்* என்றும் அழைக்கப்படுகிறது. இங்கு கடமா எனப்படும் காட்டு மாடு, யானை, மான், புலி முதலிய விலங்குகள் காணப்படுகின்றன. 

மேலும் மேற்குத் தொடர்ச்சி மலையில் மட்டுமே காணப்படும் அரிய வகை விலங்குகளும் பறவையினங்களும் உள்ளன. இது 1973-ஆம் ஆண்டு உருவாக்கப்பட்டது. இக்காப்பகத்தின் வடகிழக்குப் பகுதியில் கர்நாடகத்தைச் சேர்ந்த நாகர்கொளே, பந்திப்பூர் காப்பகங்களும் தென்கிழக்கில் தமிழகத்தின் முதுமலை காட்டுயிர் காப்பகமும் உள்ளது. இக்காப்பகத்தின் பரப்பளவு 345 சதுர கிலோ மீட்டர்கள்.

## மேற்கோள்கள்


பகுப்பு:இந்திய காட்டுயிர் காப்பகங்கள்
பிக்ராம்சிங்

**பிக்ராம்சிங்** (General Bikram Singh), இந்தியத் தரைப்படை தளபதி ஆவார். இவர் 25வது தலைமை ராணுவ தளபதியாக மே 31, 2012 அன்று பதவியேற்றுள்ளார்.
இந்திய அரசியலில் சர்ச்சையை ஏற்படுத்திய ராணுவத் தலைமைத் தளபதி வி.கே. சிங் ஓய்வு பெற்றதை அடுத்து பிக்ராம்சிங் பதவியேற்றுள்ளார்.

## மேற்கோள்கள்

## வெளி இணைப்புகள்
* The Hindu

பகுப்பு:வாழும் மக்கள்
சைவ எல்லப்ப நாவலர்

**சைவ எல்லப்ப நாவலர்** 16-ஆம் நூற்றாண்டில் வாழ்ந்த பெரும்புலவர். எல் என்னும் சொல் வெளிச்சத்தைக் குறிக்கும். எல்லே இலக்கம் – தொல்காப்பியம் உரியியல் இதனால் எல்லப்பன் என்னும் பெயர் கதிரவனைக் குறிக்கும் பெயர் என்பதை உணரலாம்.

இவர் இயற்றிய புராண நூல்கள் ஆறு
#அருணாசல புராணம்
#திருவெண்காட்டுப் புராணம்
#செவ்வந்திப் புராணம்
#தீர்த்தகிரிப் புராணம்
#திருவிரிஞ்சைப் புராணம்
#திருச்செங்காட்டங்குடிப் புராணம்
இவர் இயற்றிய பிரபந்தங்கள் (சிற்றிலக்கியம்) எட்டு என்பர்.
# திருவருணை அந்தாதி
# திருவருணைக் கலம்பகம்
# திருவாரூர்க் கோவை
# திருவருணைக் கோவை
# செவ்வந்திக் கோவை
# திருவிரிஞ்சைக் கோவை
# திருவிரிஞ்சைக் கலம்பகம்
# திருப்பாலைப் பந்தல் உலா
இவற்றுள் முதல் மூன்றும் அச்சாகியுள்ளன. பின் ஐந்தும் கிடைக்கவில்லை.
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
## அடிக்குறிப்பு

பகுப்பு:தமிழ்ப் புலவர்கள்
பகுப்பு:சைவ சமய நூலாசிரியர்கள்
கனமூலம்

[right|thumb|288px|''y'' = <math>\sqrt[3]{x}</math> இன் <math>x \ge 0</math> இற்கான வரைபு. இது ஒற்றைச் சார்பாக இருப்பதால் [ஆதி (கணிதம்)|ஆதிப்புள்ளியைப் பொறுத்து வரைபு சமச்சீரானது. *x* = 0 இல் இவ்வரைபிற்கு செங்குத்துத் தொடுகோடு உண்டு.]]
கணிதத்தில், ஒரு எண்ணின்  **கனமூலம்** (cube root) \sqrt[3]{x}   அல்லது x1/3 ஆல் குறிக்கப்படும், இது *a*3&nbsp;=&nbsp;*x* ஆகுமாறுள்ள எண்ணாகும்.

அனைத்து மெய்யெண்களிற்கும் (சுழியம் தவிர) சரியாக ஒரு மெய்க் கனமூலம் மற்றும் உடன்புணரிகளான சிக்கலெண் தீர்வுகள் ஒரு சோடி உண்டு. அனைத்து சுழியமல்லா சிக்கலெண்களிற்கு மூன்று வெவ்வேறு சிக்கல் கனமூலங்கள் உண்டு.

எடுத்துக்காட்டு:

* *x*3&nbsp;=&nbsp;8 என்ற சமன்பாட்டினைத் தீர்க்கக் 8 இன் கனமூலங்கள் கிடைக்கும்.

8 இன் மூன்று கனமூலங்கள்:

:\sqrt[3]{8} = \begin{cases} \ \ \ \ \ \ \ \ \ \ \ 2 \\ \ \ -1 + \sqrt3 i \\ -1 - \sqrt3 i. \end{cases} 

இவற்றுள் 8 இன் மெய்க் கனமூலம் 2. மற்ற இரு கனமூலங்களும் உடன்புணரிகளான சிக்கலெண்களாக உள்ளன.

* −27*i* இன் எல்லா கனமூலங்கள்:

:\sqrt[3]{-27i} = \begin{cases} \ \ \ \ \ \ \ \ \ \ \ 3i \\ \ \ \frac{3\sqrt{3}}{2}-\frac{3}{2}i \\ -\frac{3\sqrt{3}}{2}-\frac{3}{2}i. \end{cases} 

இதில் மூன்று கனமூலங்களுமே சிக்கலெண்களாக உள்ளன.

கனமூலச் செயற்பாடு, கூட்டல் மற்றும் கழித்தலுடன் சேர்ப்புப் பண்பு, பங்கீட்டுப் பண்பினைக் கொண்டிருக்காது.

கனமூலச் செயற்பாடு, மெய்யெண்களில் அடுக்கேற்றத்துடன் சேர்ப்புப் பண்பிணையும் பெருக்கல் மற்றும் வகுத்தலுடன் பங்கீட்டுப் பண்பினையும் கொண்டிருக்கிறது. சிக்கலெண்களைக் கருத்தில் கொண்டால் இது எல்லா சந்தர்ப்பங்களிலும் உண்மையல்ல.

உதாரணம்:
:(\sqrt[3]{8})^3 = 8

ஆனால்

:\sqrt[3]{8^3} = \begin{cases} \ \ 8 \\ -4+4\sqrt{3}i \\ -4-4\sqrt{3}i. \end{cases} 

கிபி 499 களில் வாழ்ந்த இந்தியக் கணிதவியலாளரும் வானியலாளருமான ஆரியபட்டர் தனது ஆர்யபட்டியம் என்ற நூலில் (பிரிவு 2.5) பல இலக்கங்களைக் கொண்ட எண்களின் கனமூலம் காண்பதற்கான வழிமுறையைத் தந்துள்ளார்.

## மேற்கோள்கள்

பகுப்பு:எண்கணிதம்
பகுப்பு:அடிப்படை இயற்கணிதம்
பகுப்பு:அடிப்படை சிறப்புச் சார்புகள்
பகுப்பு:ஓருறுப்புச் செயலிகள்
திருவருணை அந்தாதி

**திருவருணை அந்தாதி** என்னும் நூல் சைவ எல்லப்ப நாவலர் என்பவரால் பாடப்பட்டது. காலம் 16-ஆம் நூற்றாண்டு. அந்தாதி என்பது சிற்றிலக்கிய வகைகளில் ஒன்று; அருணை என்பது திருவண்ணாமலையைக் குறிக்கும்.

திருவண்ணாமலையின் புகழைப் பாடும் சிற்றிலக்கியங்கள் பல. அவற்றுள் காலத்தால் முந்தியது இந்தத் திருவருணை அந்தாதி. அடுத்து வந்தது அருணகிரி வெண்பா அந்தாதி. இதனை இயற்றியவர் குகை நமச்சிவாயர்.

திருவருணை அந்தாதியில் 100 கட்டளைக்கலித்துறைப் பாடல்களும், இரண்டு காப்புச் செய்யுள்களும் உள்ளன. 

எடுத்துக்காட்டுப் பாடல்
:சித்தம் இழுக்குறத் தீமையுறார் பெருஞ்செல்வம் அறார்
:முத்தமிழுக்கு முதன்மையும் ஆகுவர் முண்டகப் பூங்
:கொத்தம் இழுக்கும் வரக்கனி ஊரல் குளிர்நதி பாய்
:நத்தம் இழுக்கும் மயல் அருணேசரை நத்தினாரே. 

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:அந்தாதிகள்
பகுப்பு:சைவ சமய நூல்கள்
அருணகிரி வெண்பா அந்தாதி

**அருணகிரி அந்தாதி** என்னும் நூலின் ஆசிரியர் **குகை நமச்சிவாயர்**. இதன் காலம் 16-ம் நூற்றாண்டு

திருவண்ணாமலைச் சிவனைப் போற்றும் 100 வெண்பாக்கள் அந்தாதியாக வரும் நூல் இது. இந்த நூற்றாண்டில் இந்த ஊரைப்பற்றி எழுந்த வேறு இரண்டு நூல்கள்: அருணாசல புராணம், அருணகிரிப் புராணம். இவற்றில் அருணகிரி வெண்பா அந்தாதி பாடிய குகை நமச்சிவாயர் தாம் குகையில் சிலகாலம் வாழ்ந்ததை இந்த நூலில் குறிப்பிடுகிறார்.


என்றும் அருணேசன் இருபதத்தை நம்பாதார்
குன்றில் வனத்தில் குகையதனில் – சென்று
திரிந்தேன், பலமருந்து தின்றுசில காலம்
இருந்தேன் இராமலிருந் தேன்.


இவர் தேவாரம் பாடிய மூவரை மட்டும் தம் பாடல்களில் போற்றுகிறார். திருவாசகம் பாடிய மாணிக்கவாசகரைக் குறிப்பிடவில்லை. 

மனம் அடங்கச் சிவனை நினை எனக் கூறும் இவரது பாடல்


சும்மா கிடக்குமோ சோணா சலன்பாதம்
அம்மால் விரிஞன் அறிகிலார் – நம்மால்
இருந்துகதை சொன்னக்கால் என்னாகும் நெஞ்சே
பொருந்த நினையாத போது.


## உசாத்துணை
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005

பகுப்பு:அந்தாதிகள்
பகுப்பு:16 ஆம் நூற்றாண்டுத் தமிழ் நூல்கள்
பகுப்பு:வெண்பா
இளம்பூச்சி

உயிரியலில் இளம்பூச்சி (Nymph) எனப்படுவது, படிப்படியாக உருமாற்றத்துக்கு உட்படும் சில முதுகெலும்பிகளில்,  கருமுட்டையில் தொடங்கி, பால் முதிர்ச்சி அடைந்து முதிர்நிலையை அடையும்வரை தோன்றும் பல இடை வளர்நிலைகளைக் குறிக்கும். முக்கியமாக முழுமையற்ற உருமாற்றத்துக்கு உட்படும் பூச்சிகளின் விருத்தியின்போது இப்பூச்சிகள் உருவாகும். இவை முழுமையான உருமாற்றம் நிகழும் பூச்சிகளில் உருவாகும் வளர்நிலையான குடம்பிகளைப் போலன்றி, பால் முதிர்ச்சியடைந்து உருவாகும் முதிர்நிலைப் பூச்சிகளை உருவத்தில் ஒத்தவையாக இருக்கும். மேலும் இப்பூச்சிகளில் தோலுரித்தல் மூலம் கூட்டுப்புழு உருவாவதில்லை. இறுதிநிலைப் பூச்சியிலிருந்து, இறுதியான தோலுரித்தல் நிகழ்வின் மூலம் பால் முதிர்ச்சியடைந்த முதிர்நிலை தோன்றும்.

## மேற்கோள்கள்

பகுப்பு:பூச்சியியல்
பகுப்பு:விலங்கியல்
திருவருணைக் கலம்பகம்

**திருவருணைக் கலம்பகம்** என்னும் நூல் சைவ எல்லப்ப நாவலர் என்பவரால் பாடப்பட்டது. இதன் காலம் 16-ஆம் நூற்றாண்டு. கலம்பகம் என்பது சிற்றிலக்கிய வகைகளில் ஒன்று; அருணை என்பது திருவண்ணாமலையைக் குறிக்கும். திருவண்ணாமலையின் புகழைப் பாடும் சிற்றிலக்கியங்கள் பலவற்றுள் இந்த நூலும் ஒன்று.

திருவருணைக் கலம்பகத்தில் 100 பாடல்களும், இரண்டு காப்புச் செய்யுள்களும் உள்ளன.
தமிழிலுள்ள சிறப்பான கலம்பகங்களில் ஒன்றாக இது கருதப்படுகிறது. இதற்குக் காரணம் உண்டு. வசணந்தி மாலை என்னும் பாட்டியல் நூல் 18 கலம்பக உறுப்புகளைக் குறிப்பிடுகிறது. இந்தக் கலம்பகம் மேலும் சில உறுப்புகளை இணைத்துக் கொண்டுள்ளது. பிச்சி, குற்றி, இடைச்சி, வலைச்சி, குறம், மடல் ஆகியவை புதிதாக இதில் இணைத்துக் கொள்ளப்பட்டவை.

*’களி’ என்னும் உறுப்பில் வரும் பாடலில் ‘கஞ்சா’ இலையைத் தாளித்துத் தின்பதை இது குறிப்பிடுகிறது. 
*திருவண்ணாமலையை ‘மலைமேல் மருந்து’ என இந்நூல் குறிப்பிடுகிறது.

## எடுத்துக்காட்டுப் பாடல்
(பாடல் பொருள் விளங்கும்படி பிரித்துப் பதியப்பட்டுள்ளது)

:வேற்று மருந்தால் விடாத எம் பிறவியை
:மாற்று மருந்தா, மலைமேல் தருந்தா,
:அழகிய நாயகி அருளுடை நாயகி
:புழுகணி நாயகி பொருந்திய புனிதா
:காசியில் இறந்தும், கமலையில் பிறந்தும்,
:தேசமர் தில்லைநில் திருநடம் மண்டும்
:அரிதினில் பெறும்பேறு அனைத்தையும் ஒருகால்
:கருதினார்க்கு அளிக்கும் கருணையை விரும்பி
:அடைகலம் புகுந்தனன் அடியேன்
:இடர்க்கடல் புகுதாது எடுத்து அருள் எனவே.
மற்றொரு பாடல் பகுதி
:ஆராலும் அளவிடுதற்கு அரிய உனை
:நீரீலும் மலராலும் நெஞ்சுருகப் பணலாமே.

## அடிக்குறிப்புகள்

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:கலம்பகங்கள்
பகுப்பு:சைவ சமய நூல்கள்
வளர்நிலை

**வளர்நிலை** (Instar) என்பது பூச்சிகள் போன்ற கணுக்காலிகளில், அவை தமது பால் முதிர்ச்சி நிலையை அடைவதற்கு முன்னராக, ஒவ்வொரு தோல்கழற்றல், உருமாற்ற நிகழ்வின்போதும் உருவாகும் விருத்தி நிலைகளில் ஒன்றாகும். கணுக்காலிகள் வளர்ச்சியடையவும், அல்லது ஒவ்வொரு புது வடிவத்தை எடுக்கவும் தமது புறவன்கூட்டை (exoskeleton) தோலுரித்தல் என்னும் நிகழ்வின் மூலம் அகற்ற வேண்டியுள்ளது. அவ்வாறான வெவ்வேறு வளர்நிலைகள் தமது அளவு, அமைப்பு, நிறம், உடல் துண்டங்களின் எண்ணிக்கை போன்றவற்றில் வேறுபாட்டைக் கொண்டிருக்கும். சில கணுக்காலிகள் தமது பால் முதிர்ச்சி நிலையை அடைந்த பின்னரும் தோலுரித்தல் மூலம் வேறு விருத்தி நிலைகளைக் கொண்டிருப்பினும், அவை வளர்நிலை என அழைக்கப்படுவதில்லை.

பொதுவாக முழுமையான உருமாற்றத்துக்கு உட்படும் பூச்சிகளில் குடம்பி நிலையும், முழுமையற்ற உருமாற்றத்திற்கு உட்படும் பூச்சிகளில் அணங்குப்பூச்சிகளும் வளர்நிலைகள் என அழைக்கப்படும். ஆனால் சிலசமயம் இந்தக் குறிப்பிட்ட சொல்லானது கூட்டுப்புழு, முதிர்நிலை ஆகிய விருத்தி நிலைகளைக் குறிக்கவும் பயன்படலாம்.

ஒரு பூச்சியில் காணப்படும் வளர்நிலைகளின் எண்ணிக்கை குறிப்பிட்ட இனம், மற்றும் சூழலுக்கு ஏற்ப அமையும்.

## மேற்கோள்கள்

பகுப்பு:பூச்சியியல்
செல்சீ கால்பந்துக் கழகம்

**செல்சீ கால்பந்துக் கழகம் ** (*Chelsea Football Club*) இலண்டன் ஃபுல்ஹாமில் அமைந்துள்ள ஓர் ஆங்கில கால்பந்தாட்டக் கழகமாகும். 1905ஆம் ஆண்டில் நிறுவப்பட்ட இந்தக் கழகம் முதன்மைக் கூட்டிணைவுப் போட்டிகளில் பங்கெடுத்து வருவதுடன் பெரும்பாலான காலத்தில் கூட்டிணைவின் மேல்நிலை கழகங்களில் ஒன்றாக விளங்கி வருகிறது. 40,341-இருக்கைகள் கொண்ட இசுடாம்போர்டு பிரிட்ஜ் விளையாட்டரங்கம் தொடக்கம் முதலே இவர்களின் தாய் அரங்கமாக விளங்குகிறது. 2003 முதல் உருசிய பெருஞ்செல்வர் ரோமன் அப்ரமோவிச் இக்கழகத்தின் உரிமையாளராக இருந்து வருகிறார்.

செல்சீ 1955ஆம் ஆண்டில் முதல்முறையாக கூட்டிணைவு வாகையாளர் பட்டத்தை வென்றது. தொடர்ந்து 1960களிலும் 1970கள்,1990கள் மற்றும் 2000களில் பல வெற்றிகளைப் பெற்றுள்ளது. செல்சீயின் வரலாற்றில் கடந்த பத்தாண்டுகள் மிகவும் வெற்றிகரமான காலமாக அமைந்திருந்தது; 2010இல் முதல்முறையாக கூட்டிணைவு முதலிடத்தையும் எஃப்.ஏ கோப்பையையும் (இது *இரட்டை வெற்றி* எனப்படும்) வென்றது. 2012இல் முதல்முறையாக ஐரோப்பிய வெற்றியாளர் கோப்பையை வென்றது. மொத்தமாக, செல்சீ ஆங்கில கூட்டிணைவு வாகையாளராக நான்கு முறையும் எஃப் ஏ கோப்பையை ஏழு முறையும், கூட்டிணைவுக் கோப்பையை நான்கு முறையும் யூஈஎஃப்ஏ கோப்பை வெற்றியாளர்களின் கோப்பையை இரண்டு முறையும் யூஈஎஃப்ஏ வாகையாளர் கூட்டிணைவு வாகையாளராக ஒருமுறையும் வென்றுள்ளனர்.

செல்சீயின் வழமையான சீருடை வெள்ளை வண்ண காலுறைகளுடன் ரோயல் நீல வண்ணத்தில் சட்டைகளும் அரைக்காற் சட்டைகளுமாகும். இதனால் இக்கழகத்தின் அணி பரவலாக *த புளூசு* (நீலங்கள்) என அழைக்கப்படுகின்றனர். கழகத்தின் சின்னம் பல முறை மாற்றப்பட்டுள்ளது. தற்போதுள்ள சின்னம் 1950இல் அறிமுகப்படுத்தியதன் திருத்தப்பட்ட ஒன்றாகும். அனைத்துக் காலத்துக்குமான ஆங்கில கால்பந்துப் போட்டிகளுக்கான மிக உயர்ந்த பார்வையாளர் எண்ணிக்கைகளில் தொடர்ந்து ஐந்தாவது தரநிலையில் உள்ளது. 2011-12 பருவத்தில் சராசரியாக தங்கள் தாய் அரங்கில் 41,478 பார்வையாளர்களைக் கொண்டிருந்தது; இது முதன்மைக் கூட்டிணைவில் ஆறாவது மிக உயரிய எண்ணிக்கை ஆகும்.

## மேற்கோள்கள்


## வெளி இணைப்புகள்

* 
* Official Facebook Page
* Official Twitter Page
* Chelsea F.C. FA Premier League

பகுப்பு:இங்கிலாந்தின் காற்பந்தாட்ட அணிகள்
பகுப்பு:காற்பந்தாட்டக் கழகங்கள்
வானில் பறக்கும் புள்ளெலாம் (நூல்)

**வானில் பறக்கும் புள்ளெலாம்** என்பது சு. தியடோர் பாசுக்கரன் எழுதிய சூழலியல் பற்றிய மூன்றாவது கட்டுரைத் தொகுதி. இந்நூலில் காட்டுயிர்கள், அவற்றின் வாழ்விடங்கள், மொழி, உரையாடல்கள் என்னும் பகுப்புகளில் கட்டுரைகள் இடம்பெற்றுள்ளன. இவற்றில் பெரும்பாலான கட்டுரைகள் உயிர்மை இதழில் தொடராக வெளிவந்தவை. இந்நூல் உயிர்மை பதிப்பகத்தால் பதிப்பிக்கப்பட்டுள்ளது.

பகுப்பு:சூழலியல் தமிழ் நூல்கள்
பகுப்பு:சு. தியடோர் பாஸ்கரன் நூல்கள்
லோமே

**லோமே** (), டோகோ நாட்டின் தலைநகரமும் மிகப்பெரிய நகரமும் ஆகும். இதன் மக்கட்டொகை 837,437 ஆகும். கினி வளைகுடாவில் அமைந்துள்ள இந்நகரம், நாட்டின் நிர்வாக, கைத்தொழில் மையமாகவும் பிரதான துறைமுகமாகவும் விளங்குகின்றது. கோப்பி, கொக்கோ, கொப்பரை போன்ற பொருட்கள் இங்கிருந்து ஏற்றுமதி செய்யப்படுகின்றன. இங்கு பெற்றோலிய சுத்திகரிப்பு நிலையம் ஒன்றும் உள்ளது.

## மேற்கோள்கள்


பகுப்பு:டோகோ
பகுப்பு:ஆப்பிரிக்கத் தலைநகரங்கள்
பெருந்தொற்று

**பெருந்தொற்று** (Epidemic) என்பது கொடுக்கப்பட்ட இடத்தில், கொடுக்கப்பட்ட மனித சனத்தொகையில், குறிப்பிட்ட ஒரு நோயானது புதிதாகப் பரவ ஆரம்பிக்கையில், அண்மைய அனுபவங்களின்படி எதிர்பார்க்கும் அளவைவிட எல்லைமீறிப் போவதாகும். நோயானது இப்படி திடீரெனப் பரவ ஆரம்பித்து, விரைவாக சனத்தொகையில் பரவும்.

குறிப்பிட்ட நோயானது நோய்த்தொற்று விரைவாகப் பரவுவதால், ஒரு நாட்டில் இருந்து இன்னொரு நாட்டுக்கோ, அல்லது ஒரு கண்டத்தில் இருந்து இன்னொரு கண்டத்துக்கோ பரவி, பெரிய இடத்தில் மக்களைத் தாக்கும்போது, அது உலகம்பரவுநோய் என அழைக்கப்படும். நிகழ்வு வீதத்துக்கு ஒரு அடிக்கோடு கவனத்தில் கொள்ளப்பட்டு, அந்த அளவைவிட அதிகரிக்கும்போதே அது கொள்ளைநோயாக அறிவிக்கப்படும். தடிமன் போன்ற பொதுவான நோய்களுக்கு இவ்வாறு அறிவிக்கப்படுவதில்லை. ஜூன் 11 அன்று உலக சுகாதார அமைப்பு பன்றிக் காய்ச்சலை கொள்ளை நோயாக அறிவித்தது.

நோய்க்கான காரணியில் அதிகரிப்பு ஏற்படும்போது இவ்வாறு நிகழலாம். அதற்கான காரணங்கள்:
* நோய்க்காரணியின் வீரியம் அதிகரித்தல்
* புதிய அமைப்பு சூழலில் அறிமுகமாதல்
* நோய் வழங்கிகளின் நோயை ஏற்கும் திறன் அதிகரித்தல்
* நோய் வழங்கியானது நோய்க்காரணிக்கு இலகுவாக வெளிப்படுத்தப்படல்

பெருந்தொற்று நோயானது கட்டாயமாக தொற்றுநோயாக இருக்க வேண்டிய அவசியமில்லை.உடற் பருமன் இவ்வாறு கொள்ளைநோய் என அறிமுகப்பட்டது.

## மேற்கோள்கள்

பகுப்பு:கொள்ளை நோய்கள்
அன்னம்

**அன்னம்** () (*Swan*) என்பது "அனாடிடே" குடும்பத்தைச்சேர்ந்த ஒரு பறவையாகும். இவற்றில் 6-7 வகையானவை உண்டு. அவை "அனாசெரினே" எனும் துணைக்குடும்பத்தைச் சேர்ந்தவை. எனினும் அவை வழமையான அன்னங்களிலிருந்து வேறுபட்டவை. இவை முட்டையிட்டு குஞ்சு பொரிப்பதன் மூலம் இனம்பெருக்குகின்றன. இவை  3 தொடக்கம் 8 வரை முட்டையிடுகின்றன. இவை தனது குறித்த  ஜோடியுடனேயே வாழ்க்கை நடத்தும். சில வேளைகளில் ஜோடிகள் பிரிவதும் உண்டு.

thumb|250px|right|'''அன்னம்'''

இவை பொதுவாக குளிரான நாடுகளிலேயே அமைதியான நீர் ஏரிகளில் வாழ்கின்றன. இவை அருகிவரும் அழகிய பறவையினமாகும். இலங்கை இந்தியா போன்ற வெப்ப வலய நாடுகளில் இவை அருகியிருப்பினும் ஏனைய சில  ரோப்பிய நாடுகளில் இன்னும் வாழ்கின்றன.

thumb|250px|right|தென்னிந்திய அலங்காரங்களில் அன்னப் பட்சி
**அன்னப் பட்சி** இற்கு இந்தியப் பழங்கதைகளில்  கற்பனையான, அபூர்வமான இயல்புகள் பல ஏற்றிச் சொல்லப்பட்டுள்ளன. பாலில் கலந்துள்ள நீரை விடுத்துப் பாலை மட்டும் குடிக்கின்ற பண்பு இதற்கு இருப்பதாகக் கூறப்படுவது இவற்றுள் ஒன்று. இது ஒரு மங்களகரமான குறியீடாகக் கொள்ளப்படுவதன் காரணமாக மரபுவழி அலங்காரங்களிலும், சிற்பம், ஓவியம் முதலிய கலைகளிலும் அன்னப் பட்சிக்கு முக்கிய இடம் உண்டு. இந்துக்களுக்கு மட்டுமன்றி பௌத்தர்களுக்கும் அன்னப்பட்சி மங்களமான ஒன்றாகும். இதனால் பௌத்த வழிபாட்டுத்தலங்களில் காணப்படும் அலங்காரங்களில் அன்னப் பட்சியின் உருவம் பரவலாகப் பயன்படுத்தப்பட்டுள்ளதைக் காணலாம்.

## இலக்கியங்களில் அன்னம்
சங்க இலக்கியச் சான்றுகளின்படி நோக்கினால் **அன்னம்** நீரிலும் நிலத்திலும் வாழ்ந்த ஒரு பறவை.

### உருவம்
:மென்மையான தூவிகளையும், சிவந்த கால்களையும் கொண்டது ,
:கால் சிவப்பாக இருக்கும் ,
:கை கூப்பிக் கும்பிடும்போது கைகள் வளைவதுபோல் கால்கள் வளைந்திருக்கும்.
:வலிமையான சிறகுகளை உடையது.

### வாழ்விடம்
:அன்னம் பொதியமலையில் வாழ்ந்ததாகச் சங்கப்பாடல் குறிப்பிடுகிறது.
:தாழைமரத்தில் அமர்ந்திருக்கும் 
:செந்நெல் வயலில் துஞ்சும் 
:குளம் குட்டைகளில் மேயும் நிலம் தாழ் மருங்கில் தெண்கடல் மேய்ந்த விலங்கு 
:கடற்கரை மணல்மேடுகளில் தங்கும் 
:ஆற்றுப்புனலில் துணையோடு திரியும் 
:உப்பங்கழிகளில் மேயும் 

### செயல்
:ஆணும் பெண்ணுமாக மாறி மாறி விடியலில் கரையும் 
:மணல் முற்றத்தில் எகினம் என்னும் பறவையோடு சேர்ந்து விளையாடும்.
:மழைமேகம் சூழும்போது வானத்தில் கூட்டமாகப் பறக்கும்.
:நன்றாக நெடுந்தொலைவு பறக்கும்.
:கூட்டமாக மேயும் வெண்ணிறப் பறவை 
:பொய்கையில் ஆணும் பெண்ணும் விளையாடும் 

### அழகு
:பெண் அன்னத்தின் நடை அழகாக இருக்கும்.
:மயில் போல் ஆடும்.
:மகளிரை அன்னம் அனையார் எனப் பாராட்டுவது வழக்கம்.

### அன்னத்தின் தூவி
:அன்னத்தின் தூவி மென்மையானது 
:துணையுடன் புணரும்போது உதிரும் அன்னத்தூவியை அடைத்து அரசியின் மெத்தை செய்யப்படும்.
:அன்னத்தின் தூவியை படுக்கை மெத்தையில் திணித்துக்கொள்வர்.

## மேற்கோள்கள்

## வெளியிணைப்புகள்

*
* Louchart, Antoine; Mourer-Chauviré, Cécile; Guleç, Erksin; Howell, Francis Clark & White, Tim D. (1998): L'avifaune de Dursunlu, Turquie, Pléistocène inférieur: climat, environnement et biogéographie. *[[Les Comptes rendus de l'Académie des sciences|C. R. Acad. Sci. Paris]] IIA* **327**(5): 341–346. [French with English abridged version] 
*The Swan Sanctuary Shepperton,England
*A Colony of Swans in Adda River (Italy)  Video on You Reporter
*Swan photos  on Imeleon
*Swan videos  on the Internet Bird Collection
*A History of British Birds
*

பகுப்பு:அன்னம்
புதிய கீதை

***புதிய கீதை*** (*Pudhiya Geethai*) என்பது 2003ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் புதுமுகமான கே. பி. சகனின் இயக்கத்திலும் திரைக்கதையிலும் விசயை முதன்மைக் கதைமாந்தராகக் கொண்டு வெளிவந்துள்ளது. இந்தத் திரைப்படமே அமீசா பட்டேல் நடித்த ஒரேயொரு தமிழ்த் திரைப்படம்.

## நடிகர்கள்

## பாடல்கள்

## மேற்கோள்கள்

பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:மீரா ஜாஸ்மின் நடித்த திரைப்படங்கள்
இசுரேலிய இராணுவத் தலைமையகம்

**இசுரேலிய இராணுவத் தலைமையகம்** அல்லது **இராணுவ தலைமையங்களின் பொது அலுவலர் கட்டளை** (*General Officer Commanding Army Headquarters*, , *Zro'a HaYabasha*, *படைக்கலம்*) என்பது 1998 இல் பல படைகளின் தலைமையகமாகக் காணப்படுகின்றது. இது எபிரேய மொழியில் *மாஸி* என உத்தியோகப் பூர்வமற்று அழைக்கப்படும். இது கணினிப் பாதுகாப்புப் பிரிவு உட்பட்ட இசுரேலிய பாதுகாப்புப் படைகளின் தரைப்படைகளை ஒன்று சேர்க்கிறது. தற்போதைய இசுரேலிய தரைப்படைகளின் அளவானது கிட்டத்தட்ட 125,000 செயலிலுள்ள படைவீரர்களையும் 600,000 நெருக்கடி கால படைவீரர்களையும் கொண்டுள்ளது.

## பிரிவுகளும் கட்டமைப்பும்
thumb|right|200px|கட்டமைப்பு வரைபடம்
இது ஐந்து தரைப் போர் நடவடிக்கைப் படைகளைக் குறித்த இராணுவ செயற்பாட்டிற்காகக் கொண்டுள்ளது.

*சார்பியக்கப் படைகள்
**இசுரேலிய காலாட்படை  ()
**கவசப் படை ()
*சண்டை உதவிப் படைகள்
**இசுரேலிய பீரங்கிப்படைகள் ()
**இசுரேலிய பொறியியல் படை ()
**இசுரேலிய கள புலனாய்வுப் படை ()

மேலதிகமாக இன்னும் நான்கு பிரிவுகளைக் கொண்டுள்ளது:
*திட்டப் பிரிவு ()
*"தரைப்" பிரிவு ()
*தனிநபர் பிரிவு ()
*தொழில்நுட்பப் பிரிவு ()

## உசாத்துணை

## வெளியிணைப்புகள்
* Army Headquarters' LIC2005: an international conference on "Warfare in Low Intensity Conflict" 

பகுப்பு:இசுரேலிய படைத்துறை
இசுரேலிய வான்படை

**இசுரேலிய விமானப்படை** (**ஐஏஎப்**; : זרוע האוויר והחלל, *Zroa HaAvir VeHahalal*, "வான் மற்றும் வான்வெளி படைக்கலம்", இது பொதுவாக חיל האוויר, *Kheil HaAvir*, "வான் படைகள்" எனப்படும்) என்பது இசுரேலிய அரசின் விமானப்படையும் இசுரேலிய பாதுகாப்புப் படைகளின் வான் படைக்கலமுமாகும். இது இசுரேல் சுதந்திரம் அறிவிப்புச் செய்ததும் குறுகிய காலத்தில் 28 மே 1948 அன்று உருவானது.

## குறிக்கோள் வாக்குமூலம்
இசுரேலிய விமானப்படை பின்வருபவற்றை அதன் செயற்பாடாகக் கொள்கிறது:
# இசுரவேலின் வான்பரப்பை இசுரேலிய பாதுகாப்புப் படைகளின் நடவடிக்கை பகுதிகளையும் பாதுகாத்தல்
# இசுரேலிய பாதுகாப்புப் படை நடவடிக்கை பகுதிகளில் வான் மேன்மையை அடைதல் 
# தரை, கடல் சண்டை நடவடிக்கைகளில் பங்குபற்றல் 
# எதிரியின் அழமான பகுதிகளில் இலக்குகளைத் தாக்குதல் 
# இசுரேலின் சகல புலனாய்வு மதிப்பீடு மற்றும் பற்குபற்றலும் வான்வெளி புலனாய்வு ஒளிப்படங்களை உருவாக்குதல்
# படை, பொருட்கள், ஆயுதங்களை என்பவற்றை கொண்டு செல்லல்
# தேடுதல், மீட்டல் மற்றும் வான்வெளி நடவடிக்கை வெளியேற்றங்களை செயற்படுத்தல் 
# சிறப்பு நடவடிக்கைகளை செயற்படுத்தல் 
# இசுரேலிய பாதுகாப்புப் படைகளின் கட்டமைப்பினுள் வான் வல்லமையை அபிவிருத்தி செய்தல்

## நிர்வாக அமைப்பு
* விமான பணியாளர் பிரிவு தலைமை
* நிலையான இறக்கை விமானக் குழு
* உலங்கு வானூர்திப் பிரிவு
* புலனாய்வுக் குழு
* உபகரணங்கள் குழு
* மனித ஆற்றலை குழு
* தலைமை மருத்துவ அதிகாரி
* அலகு கட்டுப்பாட்டுக் குழு
* வான் சிறப்புப் படைகள் பிரிவு
:*சால்டாக் - விமான படை சிறப்பு நடவடிக்கைகள் பிரிவு
:*அலகு 669 - மருத்துவ பிரித்தெடுத்தல் பிரிவு
* வான் பாதுகாப்பு கட்டளை
:*வட வான் பாதுகாப்புப் படையணி
:*மத்திய வான் பாதுகாப்புப் படையணி
:*தென் வான் பாதுகாப்புப் படையணி(வான் பாதுகாப்பு பாடசாலை உட்பட)

## கட்டளைத் தளபதிகளின் பட்டியல்
* யிஸ்ராயல் அமிர் (மே 1948 - ஜூலை 1948)
* அக்ரோன் ரேமேஸ் (ஜூலை 1948 - டிசம்பர் 1950)
* ஸ்ரோமோ ஷமிர் (டிசம்பர் 1950 - ஆகஸ்ட் 1951)
* ஹைம் லஸ்கோவ் (ஆகஸ்ட் 1951 - மே 1953)
* டான் டெல்கோவ்கி (மே 1953 - ஜூலை 1958)
* எசெர் விஸ்மன் (ஜூலை 1958 - ஏப்ரல் 1966)
* மோர்தேசாய் (ஏப்ரல் 1966 - மே 1973)
* பின்யாமின் பெலெட் (மே 1973 - அக்டோபர் 1977)
* டேவிட் ஐரி (அக்டோபர் 1977 - டிசம்பர் 1982)
* அமோஸ் லபிடொட் (டிசம்பர் 1982 - செப்டம்பர் 1987)
* அவிகு பென்-நன் (செப்டம்பர் 1987 - ஜனவரி 1992)
* ஹேர்ல் பெடிங்கர் (ஜனவரி 1992 - ஜூலை 1996)
* இடான் பென் எலியஹு (ஜூலை 1996 - ஏப்ரல் 2000)
* டான் ஹல்ட்ஸ் (ஏப்ரல் 2000 - ஏப்ரல் 2004)
* எல்யேசர் ஸ்கேடி (ஏப்ரல் 2004 - மே 2008)
* இடோ நெகோஸ்தான் (மே 2008 - மே 2012)
* அமிர் எஸ்செல் (மே 2012 -)

## இலச்சினை
இசுரேலிய விமானப்படையின் இலச்சினை வெள்ளை வட்டத்தில் நீல தாவீதின் நட்சத்திரம் ஆகும். பொதுவாக இது ஆறு இடங்களில் வரையப்படும். ஒவ்வொரு சிறகிலும் மேல் மற்றும் கீழ்ப் பகுதி, மற்றும் விமான எரிபொருள் கொள்கலனின் பக்கம் ஆகியன அவ் ஆறு இடங்களாகும். படைப்பிரிவின் சின்னங்கள் பொதுவாக வால் துடுப்பின் மீது காணப்படும்.

## குறிப்புகள்

## துணைநூல்
*

## வெளியிணைப்புகள்

*IAF Official Website
*The Israeli Air Force on scramble.nl
*Israeli Air Force official Flickr photostream
*Israeli Air Force group on Flickr

பகுப்பு:இசுரேலிய படைத்துறை
கணியம் (இணைய இதழ்)

**கணியம்** என்பது மாதம் ஒரு முறை வெளியாகும் ஒரு இணைய இதழ் ஆகும். இந்த இதழ் கட்டற்ற மென்பொருள்கள் பற்றிய செய்திகளை உள்ளடக்கமாகக் கொண்டுள்ளது. இதன் ஆசிரியராக சென்னையை சேர்ந்த ஸ்ரீனி என்கிற   என்பவர்  இருக்கிறார்.  தற்போது கணியம் அறக்கட்டளைத் தொடக்கப்பட்டு, முழுக்க முழுக்க பொதுமக்களுக்கு அர்பணிக்கப்பட்டுள்ளது. அதன்படி விக்கிமூலத்தில் இவர்களின் பங்களிப்பு அதிகமாகும். ஏற்கனவே கணிய நிறுவனரால் வெளியிடப்பட்ட கட்டற்ற மென்பொருளால், தமிழ், வங்க மற்றும் சில இந்திய மொழிகளின் விக்கிமூலம் எழுத்துணரியாக்கத்தை ஏறத்தாழ ஆறு இலகரம் (lakh) பக்கங்களுக்கு செய்து முடித்துள்ளதென்பது குறிப்பிடத்தக்க விக்கிநிகழ்வாகும்.

## பங்களிப்பாளர்கள்
கணியம் இதழில் வெளியாகும் கட்டுரைகள் அனைத்திற்கும் கட்டற்ற மென்பொருள் விரும்பி யாவரும் பங்களிக்கலாம்.

## மேற்கோள்கள்

## வெளி இணைப்புகள்
*கணியம் இதழ்
*கணியத்தின் இப்பகுதியில், குறிப்பிட்ட தலைப்புகளில் கட்டுரைகளைப் பதிவிறக்கம் செய்யாமலேயே படிக்கலாம்.
*கணியத்தில் இதுவரை வந்த மின்னிதழ்களை, நீங்கள்  பலவடிவங்களில் பதிவிறக்கம் செய்து கொள்ளலாம்.
*கணியத்தில் இதுவரை வந்த மின்னூல்களை நீங்கள்  பதிவிறக்கம் செய்து கொள்ளலாம்.

பகுப்பு:இணைய இதழ்கள்
பகுப்பு:கணினியியல் தமிழ் இதழ்கள்
இசுரேலிய கடற்படை

**இசுரேலிய கடற்படை** (, *Heil HaYam HaYisraeli*) என்பது இசுரேலிய பாதுகாப்புப் படைகளின் கடல் படைக்கலமாகும். இது பிரதானமாக நடுநிலக் கடலிலும் மற்றும் அக்காபா குடா, செங்கடல் என்பனவற்றில் செயற்படுகிறது.

## கட்டளைத் தளபதிகளின் பட்டியல்
மூலம்: :en:Jewish Virtual Library

* கேர்சன் சேக், 1948-1949
* பால் சுல்மான், 1949
* ஸ்லோமோ ஷமீர், 1949-1950
* மோர்தேசாய் லிமேன், 1951-1954
* ஸ்முல் டாங்கோஸ், 1954-1960
* யொகாய் பின்-நன், 1960-1966
* ஸ்லோமோ அரெல், 1966-1968
* அவ்ரஹாம் பொட்செர், 1968-1972
* பெஞ்சமின் டெலெம், 1972-1976
* மைக்கேல் பார்காய், 1976-1978
* சேவ் அல்மொங், 1979-1985
* அவ்ரஹாம் பென்-சோசான், 1985-1989
* மிக்கா ராம், 1989-1992
* அமி அயலொன், 1992-1995
* அலெக்ஸ் டால், 1995-1999
* யெடிடா யாரி, 1999-2004
* டேவிட் பென் பாசாட், 2004-2007
* எலைசெர் ரம், 2007-2011
* ராம் ரொட்பேர்க், 2011 -

## குறிப்புகள்

## வெளி இணைப்புகள்

*Sea Corps Official Site 
*History of the Navy North American Volunteers In Israel's War of Independence
*Israeli submarines
*World Navies Today: Israel

பகுப்பு:இசுரேலிய படைத்துறை
திருவாரூர்க் கோவை

**திருவாரூர்க் கோவை**  என்னும் நூல் சைவ எல்லப்ப நாவலர் என்பவரால் பாடப்பட்டது. 

இது 16-ஆம் நூற்றாண்டில் இயற்றப்பட்டது. 
சைவ எல்லப்ப நாவலர் ஆறு புராண நூல்களும், எட்டு சிற்றிலக்கிய நூல்களும் எழுதியுள்ளார். 
அவர் எழுதிய சிற்றிலக்கியங்களில் ஒன்று இந்தக் கோவை நூல்  

மற்று இடம் கொண்ட புய பூதரன் எல்லன் மாநிலத்தில்
கற்று இடம் கொண்ட புலவோர்கள் யாரும் களிக்க உமை
உற்று இடம் கொண்ட தென் ஆரூர்த் தியாகருக்கு உம்பர் தொழும்
புற்று இடம் கொண்டவருக்கு அருள் கோவை புகன்றனனே

இவர் அகப்பொருள் பாடல்களில் பத்திச் சுவையைப் புகுத்தித் தம் திறமைகளையெல்லாம் காட்டி இந்த நூலை உருவாக்கியுள்ளார். 
இவர் திருவண்ணாமலைப் புராணம், திருவண்ணாமலை அந்தாதி என்னும் நூல்களையும் பாடியவர். 
அந்த நினைவில் இவர் திருவாரூர்ச் சிவனையும் ‘அண்ணாமலை உறை ஆரூர்த் தியாகர்’ எனக் குறிப்பிடுகிறார். 
சைவ சித்தாந்தக் கருத்துக்கள் இதில் இடம்பெற்றுள்ளன. 
இவர் முருகப்பெருமானின் பத்தர்.  

இந்த நூல் 515 பாடல்களைக் கொண்டது.  

நற்றாய்  தமருக்கு  அறிவித்தல் என்பது நச்சினார்க்கினியர் குறிப்பிடும் அகத்துறைகளில் ஒன்று. 
அதற்கு இலக்கியமாக இவரது நூலில் ஒரு பாடல் உள்ளது. 

திருக்கோவையார் நூலில் அகத்துறைப் பாடல்களுக்கு இலக்கணம் காட்டும் ‘கொளு’ப் பாடல்கள் உள்ளன. 
அதுபோல இந்த நூலிலும் 18 கொளுப்பாடல்கள் உள்ளன. 

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:கோவை (இலக்கியம்)
பகுப்பு:சைவ சமய நூல்கள்
திருமலையாழ்வார்

**திருமலையாழ்வார்** 15-ஆம் நூற்றாண்டில் வாழ்ந்த வைணவப் பெரியவர்களில் ஒருவர்.  திருமலையாழ்வார் பிறந்த ஊர் சிவகங்கை மாவட்டத்தில் உள்ள கொந்தகை ஆகும். இவர்  **திருவாய்மொழிப் பிள்ளை** எனச் சிறப்புப்பெயர் பெற்றவர். வடமொழியில் நன்கு தேர்ச்சி பெற்றிருந்த இவர் அந்நூல்கள் காட்டும் கண்ணனை விடத் திருவாய்மொழி நூலில் காட்டப்படும் கண்ணன் மேலானவன் என உணர்ந்தார். இதனால் தன் மாணவர் மணவாள மாமுனிகள் என்பவருக்கு தாம் திருநாடு செல்லும் காலத்தில் (இறக்கும் தருவாயில்) தம் ஏனைய மாணவர்களை மணவாள மாமுனிகளிடம் ஒப்படைத்துவிட்டு இதனைக் கூறினார்.

*சமஸ்கிருத சாஸ்திரத்தில் பலகால் கண் வையாதீர். இராமானுசர் பிரம்ம சூத்திரத்திற்கு எழுதிய விளக்க உரையான ஸ்ரீபாஷ்யத்தை உணர்ந்து அதனைப் பிரவசனம் செய்துகொண்டு திருவரங்கத்திலேயே நித்திய வாசம் பண்ணும்
*திவ்வியப் பிரபந்தங்களின் உள்நோக்கங்களையும், வைணவ சம்பிரதாயங்களையும் மணவாள மாமுனிகளுக்குப் புகட்டியவர்.

## மேற்கோள்கள்


## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:தமிழ்ப் புலவர்கள்
பகுப்பு:வைணவ அடியார்கள்
சொறி

**சொறி ** (*Scabies*, பெயர்க்காரணம்:சொறிதல் என்பதிலிருந்து) அல்லது **அளவன்** ) பொதுவழக்கில் **ஏழாண்டு அரிப்பு**, ஓர் ஒட்டுவாரொட்டி தோல் தொற்று நோயாகும். இது மாந்தர்களிடத்தும் விலங்குகளிடத்தும் ஏற்படக்கூடும். உலக சுகாதார அமைப்பு இதனை நீர் தொடர்பான நோயாக வகைப்படுத்தி உள்ளது. . இந்நோயானது *சார்கோப்டெசு இசுகாபீ* என்ற மிகச் சிறிய, பொதுவாக நேரடியாக கண்ணுக்குப் புலப்படாத, ஒட்டுண்ணியால் ஏற்படுகின்றது. இந்த ஒட்டுண்ணி பாதிக்கப்பட்டவர் தோலிற்கு கீழே குழிகளமைப்பதால் ஒவ்வாமை ஏற்பட்டு தீவிர நமைச்சல் ஏற்படுகின்றது. விலங்குகளில் தொடர்புடைய ஆனால் வேறு ஒட்டுண்ணியால் ஏற்படும் நோய்த்தொற்று *சார்கோப்டிக் மாஞ்சே* எனப்படுகிறது. 

இந்த நோய்தொற்று பொருட்கள் மூலமாக பரப்பப்படலாம் எனினும் பெரும்பாலும் தோலுடன் தோல் தொடுவதாலேயே தொற்றுகிறது; நீண்ட தொடர்பு கூடுதலான தீவாய்ப்பை ஏற்படுத்துகிறது. முதல்முறை தொற்றுக்கள் மூலமான நோய் அறிகுறிகள் வெளிப்பட நான்கிலிருந்து ஆறு வாரங்கள் ஆகின்றன. மீள்தொற்றில் அறிகுறிகள் 24 மணிக்குள்ளாகவே தெரியக்கூடும். நோய் அறிகுறிகள் ஒவ்வாமையால் ஏற்படுவதால் தோன்றுவதற்கு காலம் கழிவதைப் போலவே ஒட்டுண்ணிகளை முழுமையாக அழித்த பின்னரும் மறைவதற்கு நாட்கள் செல்லும். முன்பு *நார்வே சொறி* எனப்பட்ட *பக்கு உதிர்வு சொறி* (Crusted scabies) நோய் எதிர்பாற்றலைக் குறைக்கும் மிகத் தீவிரவகையான நோய்த்தொற்றாகும்.


File:Acarodermatitis Fuß.jpg|காலில் சொறி 
File:Acarodermatitis Arm.jpg|தோளில் சொறி
File:Acarodermatitis Hand.jpg|கையில் சொறி
File:Acarodermatitis Finger.jpg|விரல்களில் சொறி
File:Sites of scabies.png|பொதுவாக சொறி அரிப்புக்கள் வரக்கூடிய இடங்கள் 
File:Scabies life cycle.png|சொறியின் வாழ்க்கை வட்டம் 
File:Sarcoptes scabiei.ogv|சொறி ஒட்டுண்ணி குறித்த ஒளிதம்


## மேற்கோள்கள்

## வெளி இணைப்புகள்

* American Academy of Dermatology pamphlet on Scabies
* Scabies FAQ from the National Pediculosis Association
* Scabies Information from Head Lice Center

பகுப்பு:தோல் நோய்கள்
இசையாயிரம்

**இசையாயிரம்** என்னும் நூலைப்பற்றித் தமிழ்நாவலர் சரிதை  என்னும் நூலில் ஒரு குறிப்பு வருகிறது. அந்தக் குறிப்பு
:ஆடுவதும் செக்கே அளப்பதுவும் எண்ணெயே
:கூடுவதும் சக்கிலியக் கோதையே – நீடுபுகழ்
:கச்சிச்செப் பேட்டில் கணிக்குங்கால் செக்கார்,தாம் 
:உச்சிக்குப் பின்புகார் ஊர்.
*செட்டிகள் மேல் இசையாயிரம் பாடியபோது, புகார் தங்களுக்கு ஊர் என்று பாடச்சொல்ல, சயங்கொண்டார் பாடியது
மேலே கண்ட பாடலும் குறிப்பும் தமிழ்நாவலர் சரிதையில் உள்ளன.
*கச்சிச் செப்பேடு என்பது செக்கார் ஒழுகவேண்டிய விதிகள் பற்றி அரசாணையோடு பிறந்த சாசனமாம். திரிபுவன சக்கரவர்த்தி ஸ்ரீ ராஜ ராஜ தேவர்க்கு யாண்டு ஐந்தாவது - - - நாடும் நகரமும் கூடியிருந்து ஸ்ரீ காஞ்சிமா நகரில் செப்பேட்டுப்படி செய்யக்கடவ முறைமை என்று தொடங்கிச் செக்கார் செய்யக் கடவனவும், அல்லாதனவுமான விதிகளைக் கூறும் சாசனம். 
;பொதுக்கருத்து
*இசையாயிரம் என்னும் நூல் செக்கார் புகழையோ, பல சாதியினரின் புகழையோ பாடும் நூல் ஆகலாம்.
*சயங்கொண்டார் காலம் 12-ஆம் நூற்றாண்டு. 
*சயங்கொண்டார் கலிங்கத்துப் பரணி பாடிய  பெருமிதம் எங்கே! இப்படிக் கீழ்த்தர பாடல் பாடிய நிலை எங்கே! 
## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
## அடிக்குறிப்பு

பகுப்பு:12 ஆம் நூற்றாண்டுத் தமிழ் நூல்கள்
புராணம் (தமிழ்நூல் அட்டவணை)

**புராணம்** என்னும் சொல் பழங்கதைகளைக் குறிக்கும். 
தமிழில் புராணம் என்னும் பெயரைக் கொண்டுள்ள நூல்கள் பல. 
அவற்றைக் கால நோக்கில் வரிசைப்படுத்திப் பட்டியலிட்டுப் பகுத்துத் தருவது இந்த அட்டவணை.
## காலநிரலில் புராணங்கள்

## 16 ஆம் நூற்றாண்டு
16 ஆம் நூற்றாண்டில் வாழ்ந்த 15 புலவர்கள் பல்வேறு ஊர்களிலுள்ள திருக்கோயில்கள் பற்றிப் புராணங்கள் பாடியுள்ளனர். சில புராணங்கள் சிவபெருபானின் தீரத்தைக் காட்டுவனவாகவும் உள்ளன. 36 புராண நூல்கள் அகவரிசையில் அடுக்கப்பட்டு அவற்றைப்பட்டிய செய்திகள் இங்கு நிரல்படுத்தப்பட்டுள்ளன.
##### சிவதருமம்

##### சிவ பராக்கிரமம்

##### சிவதருமம், தலபுராணம்

##### தலபுராணம், தீர்த்தம்

##### தலபுராணம்

#### புலவர் பாடிய புராணங்கள்
மேலே கண்ட 36 புராணங்களைப் பாடிய புலவர்கள் 15 பேர். இவர்களை அகரவரிசையில் அவர்கள் பாடிய நூல்களுடன் இங்குக் காணலாம்.
# அதிவீர ராம பாண்டியர் - காசி காண்டம், கூர்ம புராணம்
# அளகை சம்பந்த முனிவர் - திருவாரூர்
# அனதாரியப்பன் - சுந்தரபாண்டியம்
# ஆனந்தக் கூத்தர் - திருக்காளத்தி
# சைவ எல்லப்ப நாவலர் - அருணாசலம், திருவெண்காடு, செவ்வந்தி, தீர்த்தகிரி, திருவிரிஞை, திருச்செங்காட்டங்குடி
# ஞானக்கூத்தர் - திரு ஐயாறு
# ஞானப்பிரகாசர் (கமலை) - திருமழபாடி, திரு ஆனைக்கா
# ஞானப்பிரகாசர் (திருவொள்ளியூர்) - திருவொற்றியூர்
# சிதம்பரநாத கவி - நங்கர விலாசம்
# நிரம்ப அழகிய தேசிகர் - திருப்பரங்கிரி, சேதுபுராணம், திரு ஐயாறு, வேணுவனம்
# புராணத் திருமலைநாதர் - சிதம்பரம், ததீசி, சரப புராணம், வினாவிடைப் புராணம், சைவமகா புராணம், இறைசை, அருணகிரி
# மறைஞான சம்பந்தர் - அருணகிரி, கமலாலயம்
# ரேவண சித்தர் - திர்பட்டீசுரம், திருவலஞ்சுழி, திருமேற்றளி
# வரகுண ராம பாண்டியர் - இலிங்க புராணம், வாயு சங்கிதை
# வரதுங்க ராம பாண்டியர் - பிரமோத்தர காண்டம்

## இவற்றையும் காண்க
* புராணம் (வைணவ புராணங்கள்)

## அடிக்குறிப்பு

பகுப்பு:புராணங்கள்
பகுப்பு:இந்து சமய பட்டியல் கட்டுரைகள்